光摇剑外使星还,天阁平跻侍从班。
暂命剖符开广府,先声指日定诸蛮。
浮江大旆翩翻去,过岭新恩次第颁。
济俗有谋方适用,卷舒应在笑谈间。
光辉皎洁。古今但赏中秋月。寻思岂是月华别。都为人间,天上气清彻。广寒想望峨琼阙。琤琤玉杵声奇绝。何时赐我长生诀。飞入蟾宫,折桂饵丹雪。
光武中兴三十年,愈民痼疾发灵泉。
吾泉何止如光武,瑞井宜通瑞锦边。
光芒曾不著织埃,拂拭磨砻心已灰。
秋夜不禁猿啸月,与谁同上妙高台。
光摇暗日动珠盘,泛泛轻风漾碧澜。
俯槛恍然惊醉眼,云天却向镜中看。
光风荡暖暖晴天,雅有幽香入简编。
寻见野花都不是,山峰引到石崖边。
光禄池台,将军楼阁,十年一梦中间。短衣匹马,重见镇州山。内翰当年醉墨,纱笼在、高阁依然。今何夕,灯前儿女,飘荡喜生还。衣冠初北渡,几人能得,对酒常闲。算唯君日日,陶写余欢。得陇且休望蜀,南山卧、白额黄班。茅檐底,男儿未老,勋业后来看。
光尧初御六龙天,上直参维大火躔。
天意分明昌宋德,诞辰王世总丁年。
光大含弘,坤元之力。
海宇咸宁,烈祖之德。
其福维何,万物咸宜。
其禄维何,永承神禧。
光异磨砻出,轮非雕斫成。今宵刚道别,举世勿人争。
征妇砧添怨,诗人哭到明。惟宜华顶叟,笙磬有馀声。
光穿两脚间彤霞,声急城头集暮鸦。
且与凤雏桑下坐,共烹龙焙雨前茶。
的中薏嫩莲新采,笋上竿成竹已斜。
读得齐民书熟烂,把锄今作老生涯。
光入疏棂晓色添,开门犹认蝶飞帘。
千山陡失青丝障,万户横拖白玉檐。
压竹重时疑绿折,着花轻处露红尖。
自惭对景无佳句,空笑当时絮与盐。
光大含弘,坤元之力。
海宇咸宁,烈祖之德。
其福维何,万物咸宜。
其禄维何,永承神禧。
光风霁月瑞香盘,岁岁元宵锦作团。
春到山家今几许,不妨邻舍借花看。
光明俨如磷,流过松林间。
神乎鬼乎那可知,睢盱睒睗惊仆眠。
东坡定力人,胡乃空茫然。
我虽未至见道边,固知神与人非悬。
存亡本常事,已付于不言。
女冠掩户何爰爰,脱略之语复谁肩。
此或摇其中,安能块独三十年。
光景催人,还又是、西风吹袂。青镜里、满簪华发,不堪憔悴。一月几逢开口